Stalsberghagen kapell, krematorium og gravlund

Stalsberghagen gravlund ligger langs Øvre Rælingsvei, på grensen mellom kommunene Lillestrøm og Rælingen. Gravlunden ble tatt i bruk i 1901 og er hovedgravlund for Lillestrøm. Den betjener også nordre del av Rælingen kommune.

Et enkelt kapellbygg fra 1903 tegnet av Olav Olson ble på 1950-tallet avløst av et nytt kapellbygg, som også inneholder krematorium. Bygget ble tegnet av Jan Inge Hovig, oppført av entreprenør Harry Bråthen og innviet 29. oktober 1958. Dette er Store kapell med 200 sitteplasser, og det ble i 1990 supplert med et bygg som inneholder Lille kapell med 50 sitteplasser. Begge kapellene har livssynsnøytral utsmykning.

Krematoriedriften skjer i samarbeid med Lørenskog og Rælingen kommuner, og det utføres kremasjoner også for andre kommuner. Dette er det eneste krematoriet i drift på Romerike. Krematoriet ble i 2006 oppgradert av Arkitektene AS i samsvar med nyere tiders utslippskrav.Jf. Lovdata Anlegget ble pusset opp utvendig i 2009–10.

 Referanser 

 Eksterne lenker 
 Lokalhistoriewiki
 Lillestrøm kommune
 Kart over gravlunden (Allslekt)
 Lørenskog kommune om Store kapell 
 Lørenskog kommune om Lille kapell 

Kategori:Krematorier i Norge
Kategori:Gravlunder i Akershus
Kategori:Byggverk i Lillestrøm kommune
Kategori:Byggverk i Rælingen
Kategori:Byggverk tegnet av Jan Inge Hovig
Kategori:Norske kirker fra 1958